Θέμα: ΠΡΟΣΚΛΗΣΗ ΣΥΜΜΕΤΟΧΗΣ ΣΕ ΕΠΙΜΟΡΦΩΤΙΚΟ ΠΡΟΓΡΑΜΜΑ ΑΠΟ ΑΠΟΣΤΑΣΗ

Αγαπητοί Συνάδελφοι,

Το ΚΕΠΕΑ Άμφισσας, στο πλαίσιο της Εκπαίδευσης για τη Βιώσιμη Ανάπτυξη, της ΑΤΖΕΝΤΑ 2030 και του επιμορφωτικού έργου του, καλεί εκπαιδευτικούς Δευτεροβάθμιας Εκπαίδευσης της Περιφερειακής Διεύθυνσης Α/θμιας και Β/θμιας Εκπαίδευσης Στερεάς Ελλάδας να συμμετάσχουν στο **από απόσταση** επιμορφωτικό του πρόγραμμα με τίτλο **«ΣΕΞΟΥΑΛΙΚΗ ΑΓΩΓΗ ΣΤΟ ΠΛΑΙΣΙΟ ΤΗΣ ΕΚΠΑΙΔΕΥΣΗΣ ΓΙΑ ΤΗ ΒΙΩΣΙΜΗ ΑΝΑΠΤΥΞΗ, ΣΕ ΕΦΑΡΜΟΓΗ ΤΟΥ 3ΟΥ & 4ΟΥ ΣΤΟΧΟΥ ΤΗΣ ΑΤΖΕΝΤΑ 2030»**. Η συγκεκριμένη επιμόρφωση θα πραγματοποιηθεί κατά τους μήνες Απρίλιο, Μάιο και Ιούνιο 2022, κάθε Σάββατο -πλην Μ. Σαββάτου-, από τις 10:00 έως τις 14:00.

Συγκεκριμένα, το πρόγραμμα θα περιέχει σύγχρονη από απόσταση εκπαίδευση (webinar) 48 ωρών και ασύγχρονη 242 ωρών. Θα έχει ως σκοποθεσία την ολοκληρωμένη επιμόρφωση των συμμετεχόντων εκπαιδευτικών αναφορικά με τη Σεξουαλική Αγωγή στο ελληνικό Σχολείο, έτσι ώστε, εάν το επιθυμούν, να αποκτήσουν επαρκή τεχνογνωσία για να αναπτύξουν την επόμενη σχολική χρονιά ομοθεματικά σενάρια στο πλαίσιο Εργαστηρίου Εκπαιδευτικών Δεξιοτήτων του σχολείου τους.

Παράλληλα σημαντικός στόχος της σχεδιαζόμενης παρέμβασης είναι, υπό την ομπρέλα της μετασχηματιστικής μάθησης, η συγγραφή ηλεκτρονικού εγχειριδίου με περιεχόμενο, μετά από κρίση, πρωτότυπα σχέδια διδακτικών σεναρίων που θα δημιουργηθούν από τους/τις επιμορφούμενους/νες κατά τη διάρκεια της επιμόρφωσης. Το εγχειρίδιο θα λάβει ISBN, με συγγραφικά δικαιώματα να ανήκουν στο ΚΕΠΕΑ Άμφισσας, ενώ παράλληλα θα συμπεριλαμβάνονται στη συγγραφική ομάδα οι εκπαιδευτικοί των οποίων πρωτότυπα εκπαιδευτικά τεχνήματα θα παραχθούν στη διάρκεια του προγράμματος και θα κριθούν κατάλληλα προς δημοσίευση.

Ως υποστηρικτικό εκπαιδευτικό υλικό προς τους συμμετέχοντες θα αξιοποιηθεί ομοθεματικό υλικό του ΙΕΠ, καθώς και έγκυρο υλικό από τη σύγχρονη επιστημονική βιβλιογραφία και πηγές.

Το πρόγραμμα θα πραγματοποιηθεί μέσω της πλατφόρμας WEBEX. Άμεσα μετά την ολοκλήρωση της εγγραφής σας, θα λάβετε στην ηλεκτρονική διεύθυνση από την οποία υποβάλετε την αίτησή σας τα στοιχεία σύνδεσης. Η αποδοχή του αιτήματος συμμετοχής σας είναι αυστηρά προσωπικό, γι΄αυτό παρακαλούμε να μην προωθήσετε σε άλλο άτομο ή άτομα τα προαναφερόμενα στοιχεία.

Δηλώστε το ενδιαφέρον για τη συμμετοχή σας στο ανωτέρω πρόγραμμα έως τις 27/03/2022, μέσω του συνδέσμου

<https://docs.google.com/forms/d/1CK7qG1fdLF5x3VSo9Wla-qR5dLDgw7lhIJ9PQRuUq-M/edit>

**Σημείωση : Προσοχή! Ίσως για να ενεργοποιηθεί ο σύνδεσμος πρέπει να αντιγραφεί και να επικολληθεί σε μηχανή αναζήτησης.!!!**

**Η σχεδιαζόμενη επιμόρφωση δεν θα προκαλέσει δαπάνη στο Δημόσιο.**

| **Χρονοδιάγραμμα και πρόγραμμα της από απόσταση σύγχρονης\* επιμόρφωσης** | | | |
| --- | --- | --- | --- |
| **Ημερομηνία** | **Ενότητα** | **Διάρκεια** | **Εισηγητές/Συντονιστές\*** |
| 02/04/2022 | Ενότητα 1.   * Τα δύο φύλλα στο ελληνικό εκπαιδευτικό σύστημα. Ιστορική αναδρομή. * Σεξουαλική Αγωγή, Ατζέντα 2030 και σύγχρονο Ελληνικό Σχολείο * Σεξουαλική Αγωγή και Διεθνείς Πρακτικές | 4ωρη | Θεοδωρίδου Σ. |
| 09/04/2022 | Ενότητα 1.   * Σεξουαλική Αγωγή και Θρησκεία. Σεξουαλικότητα * Σεξουαλική Αγωγή και Θρησκεία. Έρωτας * Σεξουαλική Αγωγή και Θρησκεία. Θρησκευτική Εκπαίδευση | 4ωρη | Θεοδωρίδου Σ. |
| 16/04/2022 | Ενότητα 1.   * Σεξουαλικότητα. Φύλο και Κοινωνία. * Σεξουαλικότητα και στάδια ανάπτυξης * Σεξουαλικότητα και Ταυτότητα Φύλου | 4ωρη | Θεοδωρίδου Σ. |
| 30/04/2022 | Focus Group με αντικείμενο την Ενότητα 1. και τα πρωτότυπα τεχνήματα των επιμορφούμενων εκπαιδευτικών | 4ωρη | Θεοδωρίδου Σ.  Πανάγου Α.  Κόττης Γ. |
| 07/05/2022 | Ενότητα 2.   * Σεξουαλική ταυτότητα και κοινωνικές κατασκευές * Έμφυλες ταυτότητες * Έμφυλες ταυτότητες και ο ρόλος οικογένειας | 4ωρη | Θεοδωρίδου Σ. |
| 14/05/2022 | Ενότητα 2.   * Σεξουαλικότητα και Πολιτισμός * Σεξουαλικότητα και Τέχνη | 4ωρη | Θεοδωρίδου Σ. |
| 21/05/2022 | Ενότητα 2.   * Σεξουαλική αγωγή κι εκπαιδευτικός σχεδιασμός * Προπαρασκευαστικές διαδικασίες για την είσοδο της Σεξουαλικής αγωγής στο ελληνικό Σχολείο * Σεξουαλική αγωγή κι επιμόρφωση των εκπαιδευτικών | 4ωρη | Θεοδωρίδου Σ. |
| 28/05/2022 | Focus Group με αντικείμενο την Ενότητα 2. και τα πρωτότυπα τεχνήματα των επιμορφούμενων εκπαιδευτικών | 4ωρη | Θεοδωρίδου Σ.  Πανάγου Α.  Κόττης Γ. |
| 04/06/2022 | Ενότητα 3.   * Σεξουαλικότητα και εικόνα σώματος * Σεξουαλικότητα, Πολιτισμός, Τέχνη και εκπαιδευτικές δραστηριότητες * Σεξουαλικότητα, Πολιτισμός, Λογοτεχνία και εκπαιδευτικές δραστηριότητες | 4ωρη | Θεοδωρίδου Σ. |
| 11/06/2022 | Ενότητα 3.   * Σεξουαλικότητα και εφηβεία * Σεξουαλικότητα, στερεότυπα και Μέσα Κοινωνικής Δικτύωσης * Σεξουαλικότητα και sexting | 4ωρη | Θεοδωρίδου Σ. |
| 18/06/2022 | Ενότητα 3.   * Προστασία παιδιών κι εφήβων. Σεξουαλική κακοποίηση. * Προστασία παιδιών κι εφήβων. Με την οπτική της Νομοθεσίας * Προστασία παιδιών κι εφήβων. Ο ρόλος του Σχολείου | 4ωρη | Θεοδωρίδου Σ. |
| 25/06/2022 | Focus Group με αντικείμενο την Ενότητα 3. και τα πρωτότυπα τεχνήματα των επιμορφούμενων εκπαιδευτικών | 4ωρη | Θεοδωρίδου Σ.  Πανάγου Α.  Κόττης Γ. |

*\*η κα Θεοδωρίδου Σ. είναι ειδική επιστήμονας σε θέματα Εκπαιδευτικού Σχεδιασμού, Περιβαλλοντικής Εκπαίδευσης και Εκπαίδευσης για τη Βιώσιμη Ανάπτυξη, καθώς και επιμορφωμένη στη θεματική της Σεξουαλικής Αγωγής από πιστοποιημένο πανεπιστημιακό πρόγραμμα. Στη διάρκεια της τρέχουσας περιόδου ανέπτυξε ολοκληρωμένο εκπαιδευτικό πρόγραμμα στο πλαίσιο Εργαστηρίου Εκπαιδευτικών Δεξιοτήτων.*

*Οι κκ Πανάγου Α. και Κόττης Γ. είναι αντίστοιχα Αναπληρωτής Υπεύθυνος και μέλος της Παιδαγωγικής Ομάδας του ΚΕΠΕΑ Άμφισσας, με μεγάλη εμπειρία σε θέματα Εκπαίδευσης για τη Βιώσιμη Ανάπτυξη, Εκπαιδευτικού Σχεδιασμού και της στοχοθεσίας της ΑΤΖΕΝΤΑ 2030.*

Ευχαριστούμε.

Ο Αναπληρωτής Υπεύθυνος του ΚΕΠΕΑ ΑΜΦΙΣΣΑΣ

ΠΑΝΑΓΟΥ ΑΘΑΝΑΣΙΟΣ